Държавен вестник, бр. 19, 2012 г., стр. 17

БРОЙ  19	
Д Ъ Р Ж А В Е Н  В Е С Т Н И К 	
СТР.  17  
„– 1 2005 SA: Акт относно условията за 
присъединяване на Република България 
и Румъния и промените в Учредителните 
договори на Европейския съюз, приет на 25 
април 2005 г. (OВ L 157, 21.6.2005 г., стр. 203).“
3. Ако и веднага щом Договорът за съз-
даване на Конституция за Европа влезе в 
сила, следното тире ще замени тирето в 
параграф 2:
„– 1 2005 SP: Протокол относно условията 
и договореностите за приемане на Репуб-
лика България и Румъния в Европейския 
съюз, приет на 25 април 2005 г. (OВ L 157, 
21.6.2005 г., стр. 29).“
4. Ако тирето, посочено в параграф 2 или 
3, е първото тире към дадена точка, пред 
него се вмъква изразът „изменен(а/о) с:“.
5. Приложение A към това споразумение 
посочва точките в приложенията и протоко-
лите към Споразумението за ЕИП, в които 
трябва да се впише текстът от параграфи 
2, 3 и 4.
6. Когато в резултат от участието на 
новите договарящи се страни е необходимо 
да се въведат промени в актове, включени 
в Споразумението за ЕИП преди датата на 
влизане в сила на това споразумение, и тези 
необходими промени не са предвидени в това 
споразумение, те се въвеждат в съответствие 
с процедурите, посочени в Споразумението 
за ЕИП.
Член 4
1. Договореностите, съдържащи се в Акта 
относно условията на присъединяване на 
Република България и Румъния и промените 
в учредителните договори на Европейския 
съюз, посочени в приложение Б към това 
споразумение, се включват в Споразумението 
за ЕИП и стават част от него.
2. Ако и веднага щом Договорът за създа-
ване на Конституция за Европа влезе в сила, 
ще се счита, че договореностите, изложени 
в приложение Б, са установени от Протоко-
ла относно условията и договореностите за 
приемане на Република България и Румъния 
в Европейския съюз.
3. Всички договорености от значение за 
Споразумението за ЕИП, посочени в или 
приети въз основа на Акта относно условията 
за присъединяване на Република България 
и Румъния и промените в Учредителните 
договори на Европейския съюз, или, според 
конкретния случай, на Протокола относно 
условията и договореностите за приемане 
на Република България и Румъния в Ев-
ропейския съюз, които не са поместени в 
приложение Б към това споразумение, ще 
бъдат обект на процедурите, установени в 
Споразумението за ЕИП.
Член 5
Всяка една страна по това споразумение 
може да отнесе до Съвместния комитет на 
ЕИП всякакъв въпрос относно тълкуването 
или прилагането на Споразумението. Съвмест-
ният комитет на ЕИП разглежда въпроса с 
цел да намери приемливо решение, за да се 
поддържа доброто функциониране на Спора-
зумението за ЕИП.
Член 6
1. Това споразумение се ратифицира или 
одобрява от настоящите договарящи се страни 
и новите договарящи се страни в съответ-
ствие с техните собствени процедури. Ин-
струментите за ратификация или одобрение 
се депозират в Генералния секретариат на 
Съвета на Европейския съюз.
2. Споразумението влиза в сила на след-
ващия ден след депозирането на последния 
инструмент за ратификация или одобрение 
на настояща договаряща се страна или нова 
договаряща се страна при условие, че следните 
свързани споразумения и протоколи влизат 
в сила същия ден:
a) Споразумение под формата на размя-
на на писма между Европейската общност 
и Кралство Норвегия относно програма за 
сътрудничество за икономически растеж и 
устойчиво развитие в България;
б) Споразумение под формата на размя-
на на писма между Европейската общност 
и Кралство Норвегия относно програма за 
сътрудничество за икономически растеж и 
устойчиво развитие в Румъния;
в) Допълнителен протокол към Споразу-
мението между Европейската икономическа 
общност и Исландия вследствие присъеди-
няването на Република България и Румъния 
към Европейския съюз; и
г) Допълнителен протокол към Споразу-
мението между Европейската икономическа 
общност и Кралство Норвегия вследствие 
присъединяването на Република България и 
Румъния към Европейския съюз.
Член 7
Това споразумение, съставено в единствен 
оригинал на английски, български, гръцки, 
датски, естонски, испански, италиански, 
латвийски, литовски, малтийски, немски, 
нидерландски, полски, португалски, румън-
ски, словашки, словенски, унгарски, фин-
ски, френски, чешки, шведски, исландски и 
норвежки език, като всеки от тези текстове 
е с еднаква сила, се депозира в Генералния 
секретариат на Съвета на Европейския съюз, 
който връчва вярно с оригинала копие на 
всяко от правителствата на страните по това 
споразумение.
Съставено в Брюксел на двадесет и пети 
юли две хиляди и седма година.